Rampung neng nggone Pak Kawit aku genti neng nggone Cempluk sing manggon neng omah bubrah tanpa lawang tanpa cendhela. Samubarang bisa ditonton saka ndalan. Iki pancen wargaku sing paling sekeng. Omahe kabeh semplok bobrok ora didandani. Pengurus RT lan RW wis tau rapat lan ngrancang kanggo nggawekake gubug ing cerake omah bobrok sing samubarange sarwa tuwa kropos lan angel didandani kuwi. Nanging pak Lik-e ora ngentukake. Jare kuwi dudu duweke Cempluk. Cempluk kuwi anak ora sah, ora duwe hak nampa warisan.